කොවිඩ් වසංගතයත් සමඟ ඇතිව තිබෙන නව සාමාන්‍යකරණය යටතේ ජනතා අභිලාෂයන් ඉටු කරන රාජ්‍ය සේවයක් ජනාධිපතිතුමාගේ අපේක්ෂාව බව සඳහන් කළ ජනාධිපති ලේකම්වරයා ආර්ථිකය අර්බුදය හමුවේ වුවද ලක්ෂ 15 කට අධික රාජ්‍ය සේවකයින්ට හා ලක්ෂ  6කට අධික විශ්‍රාමිකයන්ටත් කිසිදු කප්පාදුවකින් තොරව නියමිත දිනට වැටුප් සහ දීමනා ගෙවූ ලොව එකම රජය ශ්‍රී ලංකාව බව ද පෙන්වා දුන්නා.මේ අතර, නීතිපති දප්පුල ද ලිවේරා අද පෙරවරුවේ නව වසර වෙනුවෙන් රාජකාරි ආරම්භ කළේ අලුතින් ස්ථාපිත කෙරුණු නීතිපති දෙපාර්තමේන්තුවේ නව ගොඩනැගිල්ලේදීයි.යුද හමුදාපති ජෙනරාල් ශවේන්ද්‍ර සිල්වා බත්තරමුල්ල - අකුරේගොඩ පිහිටි යුද හමුදා මූලස්ථානයේදී නව වසර වෙනුවෙන් වැඩ කටයුතු ආරම්භ කළා.මේ අතර, නව වසර සඳහා ශ්‍රී ලංකා පොදුජන පෙරමුණේ වැඩ කටයුතු අද ආරම්භ කෙරුණේ එහි ජාතික සංවිධායක හිටපු අමාත්‍ය බැසිල් රාජපක්ෂගේ ප්‍රධානත්වයෙන් නෙලුම් මාවත පක්ෂ කාර්යාලයේදීයි.